Stk. 2 Javnstillað við stk. 1 er endamál stovnsins at samskipa tiltøk fyri børn, sum av fysiskum, sálarligum og sosialum orsøkum hava tørv fyri meiri stuðli enn tí, sum heimið megnar at geva. § 3 Stk. 1 Fyri Dagstovnin Alvalon skal veljast eitt foreldraráð, sum skal geva leiðaranum ráð og vegleiðing. Ráðið skal arbeiða fyri at bøta og styrkja um samstarvið ímillum foreldrini, stovnin og kommununa. Stk. 3 Ráðið skal vera umboðað av foreldrum, sum hava børn á stovninum. Stk. 1 Til tess at røkja dagligu leiðslu stovnsins setir kommunan ein leiðara. Leiðarin setir pedagogar og hjálparfólk í størv, sum annars eru neyðug á stovninum. Leiðarin skal hava boð innan 1. mai nær barnið skal í feriu. Barnið skal verða í feriu minst 3 samanhangandi vikur í feriuárinum sum er frá 1. mai til 30. september. Um barnið heldur summarferiu 4 vikur samanhangandi í feriuárinum, verður einki goldið í juli mánað. Stk. 3 Leiðarin hevur ábyrgdina av námsfrøðiligu leiðslu stovnsins og stendur fyri dagliga rakstrinum í samstarvi við kommununa. Stk. 4 Sørvágs kommuna ger upptøkureglir, sum skulu góðkennast av landstýrismanninum sambært § 4 stk. 2 í løgtingslóg nr. 67 frá 10. mai 2000 um dagstovnar og dagrøkt. Stk. 5 Kommunan hevur ábyrgdina av, at gjaldið, ið foreldrini skulu lata, verður kravt, og førir leiðarin í samstarvi við annað starvsfólk hjáverubók, har tað hvønn dag verður sagt frá, hvørji børn, ið eru komin. Stk. 8 Leiðarin hevur ábyrgdina av, at óregluligar avgerðir ikki verða tiknar á stovninum. Um kommunan tekur avgerð, ið eftir uppdatan leiðarans er í stríð við galdandi reglur s. s sáttmáli o. t., hevur leiðarin skyldu til at boða kommununi frá hesum. Um kommunan ikki er samd við leiðaranum hesum viðvíkjandi, kann avgerð kommunurnar kærast til Almanna- og Heilsumálastýrið. Stk. 9 Er talan um størri útveganar, fer keypið fram, eftir at tilboð eru fingim til vega og løgd fyri kommununa til støðutakan. Stk. 10 Er talan um størru útreiðslur, sum ikki eru innan fyri góðkendu fíggjarætlan, kunnu útreiðslurnar ikki berast uttan góðkenning frá Sørvágs kommunu. § 5 Stk. 1 Tað áliggur leiðaranum saman við kommunalu fyrisitingini at gera uppskot til fíggjarætlan. Stk. 3 Søkja foreldur um upptøku av barni/um teirra, hevur kommunan ikki loyvi til at sýta teimum upptøku, um pláss er á stovninum.